ai4bharat/Pralekha huggingface dataset:
वाणिज्य आणि उदयोग मंत्रालय
भारताच्या मद्य निर्यातीला चालना देण्यासाठी लंडन मद्य मेळाव्यात अपेडाचा सहभाग
दहा भारतीय मद्य निर्यातदार या मेळाव्यात सहभागी
2020-21 मध्ये भारताने 322.12 दशलक्ष अमेरिकी डॉलर्स किमतीची अल्कोहोलिक उत्पादने निर्यात केली
भारताच्या मद्य निर्यातीला चालना देण्यासाठी, वाणिज्य आणि उद्योग मंत्रालयाच्या अखत्यारीतील कृषी आणि प्रक्रियायुक्त अन्न उत्पादने निर्यात विकास प्राधिकरणने  लंडन इथल्या मद्य मेळाव्यात दहा निर्यातदारांना सहभागी केले आहे.
7-9 जून दरम्यान लंडन इथे मद्य मेळाव्याचे आयोजन करण्यात आले होते. हा जगातील सर्वात महत्त्वाच्या मद्य व्यापार कार्यक्रमांपैकी एक मानला जातो.
लंडन इथे मद्य मेळाव्यात सहभागी झालेल्या भारतीय निर्यातदारांमध्ये रेझवेरा वाईन, सुला वाईनयार्ड्स, गुड ड्रॉप वाईन सेलर्स, हिल झिल वाईन्स, केएलसी वाईन्स, सोमा वाईन व्हिलेज, ग्रोव्हर झाम्पा वाईनयार्ड, प्लॅटॉक्स विंटनर्स, ASAV वाईनयार्ड्स आणि फ्रॅटेली वाईनयार्ड्स यांचा समावेश आहे.
भारत ही अल्कोहोलिक पेयांसाठी जगातील तिसरी सर्वात मोठी बाजारपेठ असून , धान्य-आधारित अल्कोहोलिक पेये बनवण्यासाठी वार्षिक 33,919 किलो-लिटर परवानाधारक क्षमता असलेल्या 12 संयुक्त उपक्रम कंपन्या आहेत. भारत सरकारच्या परवान्याअंतर्गत सुमारे 56 कंपन्या बिअरचे उत्पादन घेत आहेत.
भारताने 2020-21 मध्ये 322.12 दशलक्ष डॉलर्स किमतीची 2.47 लाख मेट्रिक टन अल्कोहोलिक उत्पादने जगभरात निर्यात केली आहेत. 2020-21 मध्ये भारतीय अल्कोहोलिक उत्पादने संयुक्त अरब अमिराती, घाना, सिंगापूर, काँगो आणि कॅमेरून आदी देशांना निर्यात करण्यात आली.
महाराष्ट्रात 35 हून अधिक वाईनरीज असल्यामुळे महाराष्ट्र हे मद्य उत्पादनासाठी महत्त्वाचे राज्य बनले आहे. महाराष्ट्रात मद्य निर्मितीसाठी सुमारे 1,500 एकर क्षेत्र द्राक्ष लागवडीसाठी वापरले जाते. मद्य निर्मितीला चालना देण्यासाठी, राज्य सरकारने मद्य निर्मिती व्यवसायाला लघु उद्योग म्हणून घोषित केले आहे आणि अबकारी दरात सवलत देखील दिली आहे.
माल्टपासून बनवलेली बिअर , वाईन, व्हाईट वाईन, ब्रँडी, व्हिस्की, रम, जिन सारख्या भारतातील अल्कोहोलिक पेयांची मागणी जागतिक बाजारपेठेत अनेक पटींनी वाढली आहे.
अपेडाने भारतीय मद्याच्या क्षमतेबाबत जागरूकता निर्माण करण्यासाठी विविध आंतरराष्ट्रीय व्यापार मेळाव्यांमध्ये अनेक कार्यशाळा आणि वाइन टेस्टिंग कार्यक्रम आयोजित केले आहेत.
भारतीय मद्य निर्मिती उद्योगाची 2010 ते 2017 या कालावधीत 14 टक्क्यांच्या चक्रवाढ वार्षिक वृद्धी दराने वाढ झाली असून हा देशातील अल्कोहोलिक पेये अंतर्गत सर्वात वेगाने वाढणारा उद्योग बनला आहे.
पंतप्रधान कार्यालय
शांघाय सहकार्य संघटना परिषदेच्या निमित्ताने पंतप्रधान नरेंद्र मोदी यांची तुर्कीचे अध्यक्ष रिसेप तय्यीप एर्दोगेन यांच्याशी झाली बैठक
१. शांघाय सहकार्य संघटना परिषदेच्या निमित्ताने उझबेकीस्तानात समरकंद इथे काल 16 सप्टेंबर 2022 रोजी पंतप्रधान नरेंद्र मोदी आणि तुर्कीचे अध्यक्ष रिसेप तय्यीप एर्दोगेन यांची भेट झाली.
२. दोन्ही नेत्यांनी या बैठकीत, भारत-तुर्की संबंधांचा आढावा घेतला. गेल्या काही वर्षांत दोन्ही देशांमध्ये वाढत असलेल्या आर्थिक संबंधांची विशेषतः द्विपक्षीय व्यापाराची नोंद घेत, त्यांनी येत्या काळात दोन्ही देशांमध्ये, आर्थिक आणि व्यापारी संबंध वाढवण्याच्या दृष्टीने अधिक संधी आणि क्षमता असल्याचं नमूद केलं.
३. दोन्ही देशांच्या प्रमुखांनी, प्रादेशिक आणि जागतिक विकासाच्या दृष्टीने , आपापले विचार आणि मते या बैठकीत मांडली . .केवळ द्विपक्षीय संबंधांबाबतच नव्हे तर दोन्ही देशांच्या फायद्याच्या दृष्टीने आपापसात संपर्क कायम राखण्याबाबत उभय नेत्यांनी सहमती दर्शवली.
गृह आणि शहरी व्यवहार मंत्रालय
नवीन कोरोना विषाणू  च्या पार्श्वभूमीवर जीपीआरएच्या  रहिवासींना सवलत
नवी दिल्ली, 23 जून 2020
गृह आणि शहरी व्यवहार मंत्रालयाने जीपपीआरएतील रहिवासींना शासकीय निवासस्थान रिकामे करण्यासाठी आणखी 15 दिवसांची म्हणजेच 15 जुलै 2020 पर्यंतची मुदतवाढ दिली आहे. मंत्रालयाने यापूर्वी 5 मे 2020 रोजी सम क्रमांकाच्या नोटीसी द्वारे 30 जून 2020 पर्यंत मुदत वाढ दिली होती. कोविड-19 च्या प्रकरणांमध्ये वाढ झाल्यामुळे संबंधित रहिवासींना पर्यायी घर भाड्याने मिळण्यात आणि सामानाची ने-आण करण्यासाठी कामगारांची व्यवस्था करण्यात येत असणाऱ्या अडचणींबाबत अनेक निवेदने प्राप्त झाल्यानंतर मंत्रालयाने हा निर्णय घेतला आहे. मंत्रालयाने 22 जून 2020 रोजी जारी केलेल्या नोटीस क्रमांक 12035/2/2020-Pol.II नुसार रहिवासींना 15 जुलै किंवा त्याआधी घर रिकामे करण्याची सूचना देण्यात आली आहे; अन्यथा नुकसान शुल्क/बाजारभावाप्रमाणे भाडे आकारले जाईल.
S.Pophale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
माहिती आणि प्रसारण मंत्रालय
‘अ डॉग अँड हिज मॅन’- निरपेक्ष प्रेमाची वेगळी कथा
हा चित्रपट बनवण्यासाठी मला माझी सर्व बचत खर्च करावी लागली: सिद्धार्थ त्रिपाठी
पणजी, 23 जानेवारी 2021
कोळसा खाणीच्या कामामुळे, शौकी आणि त्याचा कुत्रा खेरु यांना गावातून विस्थापित व्हावे लागते, मात्र शौकीच्या खेरूवरच्या निर्व्याज, निरपेक्ष प्रेमामुळे तो त्याच्याचसोबत राहण्याचा आग्रह धरतो. छत्तीसगढी भाषेतल्या या चित्रपटात, माणूस आणि कुत्रा यांच्यातील निर्व्याज, वेगळ्या पद्धतीच्या प्रेमाची कथा सांगण्यात आली आहे. गोव्या इथे सुरु असलेल्या 51 व्या इफ्फिमध्ये इंडियन पॅनोरमा विभागाच्या आंतरराष्ट्रीय स्पर्धा गटात या चित्रपटाची निवड करण्यात आली आहे.
‘या वेगळ्या विषयावरचा चित्रपट बनवण्यासाठी मी एकदाच निश्चय पक्का केला आणि मग मागे हटलो नाही” असे या चित्रपटाचे दिग्दर्शक सिद्धार्थ त्रिपाठी यांनी सांगितले. इफ्फीमध्ये आज हा चित्रपट दाखवल्यानंतर घेतलेल्या पत्रकार परिषदेत ते बोलत होते.
कोळसा खाणीमुळे जेव्हा संपूर्ण गाव विस्थापित होणार असते, अशा वेळी खाण कंपनीकडून शौकीला गाव सोडण्याची शेवटची नोटीस दिली जाते. मात्र, त्यावेळी त्याच्या मनात विचित्र विचार येतात: खेरू आज रात्री मरणार आहे. खेरू मेला आहे याच समजुतीत शौकी संपूर्ण रात्र भुकेने व्याकूळ होत, त्याच्या आठवण करत काढतो.
“हा चित्रपट बनवण्यासाठी मला माझी आजवरची पूर्ण बचत खर्च करावी लागली. चित्रपटाच्या वितरणाच्या वेळी देखील मला अनेक अडचणींचा सामना करावा लागला” असे त्रिपाठी यांनी सांगितले.
छत्तीसगड मधल्या ग्रामीण स्थानिक समुदायाची आपल्याला पूर्ण माहिती असल्याने त्या समुदायावर चित्रपट काढणे सोपे गेले, असेही त्यांनी सांगितले.
चित्रपटा ची पटकथाही त्यांनीच लिहिलेली आहे. त्याविषयी माहिती देतांना त्यांनी सांगितले की, “ही कथा स्वतःच पुढे पुढे जात गेली आणि सुरुवातील जे लिहिले हिते, त्यात अनेक वेगवेगळे वळण येत गेले.त्यानंतर प्रत्यक्ष चित्रपटनिर्मितीच्या वेळी देखील त्यात अनेक बदल झाले.”
त्रिपाठी यांनी कोलकात्याच्या SRFTI छायाचित्रणाची पदवी घेतली आहे. ‘अ डॉग अँड हिज मॅन’हा त्यांचा पहिला सिनेमा आहे.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
पंतप्रधान कार्यालय
महानवमीनिमित्त पंतप्रधानांचे देवी सिद्धीदात्रीला वंदन
नवरात्री उत्सवातल्या महानवमीनिमित्त पंतप्रधान नरेंद्र मोदी यांनी देवी माता सिद्धीदात्रीला वंदन केले आहे. देवी सिद्धीदात्रीचा वरदहस्त सर्वांवर असावा, अशी प्रार्थना त्यांनी केली आहे.
“नवरात्रीतील महानवमीच्या या पवित्र प्रसंगी, देवी माता सिद्धीदात्रीची पूजा केली जाते. त्यांच्या आशीर्वादाने प्रत्येकाला आपले ईप्सित साध्य करता यावे, अशी मी प्रार्थना करतो. मातेच्या भक्तांसाठी त्यांची ही स्तुतीकवने... https://t.co/YYTr3oNm5Y"
असं पंतप्रधानांनी आपल्या ट्वीटमध्ये म्हटले आहे.
पंतप्रधान कार्यालय
पंतप्रधानांनी देशभर साजऱ्या होणाऱ्या विविध सणांनिमित्त देशवासियांना शुभेच्छा दिल्या
नवी दिल्ली, 14 एप्रिल 2020
पंतप्रधान नरेंद्र मोदी यांनी, देशभर साजऱ्या होणाऱ्या विविध सणांनिमित्त देशवासियांना शुभेच्छा दिल्या आहेत. “देशभरात साजऱ्या होत असलेल्या विविध सणांनिमित्त देशवासियांना हार्दिक शुभेच्छा. या सणांमुळे भारतातील बंधुभावाची भावना अधिक सखोल होऊ दे. हे सण आनंद आणि चांगले आरोग्य देखील घेऊन येऊ दे. येणाऱ्या काळात कोविड-19 विरुद्धचा लढा सामूहिकरीत्या लढण्याचे सामर्थ्य आम्हाला लाभू दे.
शुभो नाबो बरशो! पोईला बैसाखच्या हार्दिक शुभेच्छा. पुढील वर्ष खूप छान असेल, जिथे प्रत्येकजण निरोगी आणि समृद्ध असेल.
सर्वांना विशुच्या शुभेच्छा! नवीन वर्ष नवीन आशा आणि नवीन ऊर्जा घेऊन येईल. येणारे वर्ष प्रत्येकाच्या आयुष्यात चांगले आरोग्य आणि समृद्धी घेऊन येऊ दे.
पुथांडूच्या सर्वांना शुभेच्छा. आनंद आणि सुंदर आरोग्यासह भरलेल्या वर्षासाठी प्रार्थना करूया.
बोहाग बिहुच्या पवित्र सणाच्या सर्वांना हार्दिक शुभेच्छा”, असे पंतप्रधानांनी आपल्या ट्विटरवरील संदेशात म्हंटले आहे.
Greetings to people across India on the various festivals being marked. May these festivals deepen the spirit of brotherhood in India. May they also bring joy and good health. May we get more strength to collectively fight the menace of COVID-19 in the times to come.
— Narendra Modi  April 14, 2020
শুভ নববর্ষ ! পয়লা বৈশাখের শুভেচ্ছা গ্রহণ করুন। নতুন বছর আপনাদের সকলের জীবনে সুখ, সমৃদ্ধির বার্তা নিয়ে আসুক। সকলে সুস্থ থাকুন, ভালো থাকুন।
— Narendra Modi  April 14, 2020
Shubho Nabo Barsho! Greetings on Poila Boishakh. Have a wonderful year ahead, where everyone is healthy and prosperous.
पोलाद मंत्रालय
मॉईल द्वारे 31 ऑक्टोबर 2021 रोजी खाणी आणि रुग्णालयाचे लोकार्पण
केंद्रीय मंत्री नितीन गडकरी, राम प्रसाद सिंह करणार लोकार्पण
नागपूर, 30 ऑक्टोबर 2021
केंद्रीय स्टील मंत्रालयांतर्गत येणा-या  तर्फे , चिकला खाण येथे 2रा व्हर्टिकल शाफ्ट राष्ट्राला समर्पित करण्यासाठी तसेच त्यांच्या चिकला, गुमगाव, डोंगरीबुजुर्ग, तिरोडी आणि कांद्री या पाच खाणींच्या ठिकाणी रुग्णालयांचे उद्घाटन करण्यासाठी एक कार्यक्रम आयोजित करण्यात येणार आहे. तिरोडी खाणीतील प्रशासकीय इमारत आणि बालाघाट खाणीतील जीटी वसतिगृहच्या लोकार्पणही होणार असून हा कार्यक्रम 31 ऑक्टोबर 2021 रोजी हॉटेल लेमेरिडियन, नागपूर येथे दुपारी 1 वाजता होणार आहे.
वरील सुविधांचे उद्घाटन केंद्रीय रस्ते वाहतूक आणि महामार्ग मंत्री नितीन गडकरी, केंद्रीय स्टील मंत्री रामचंद्र प्रसाद सिंह, केंद्रीय स्टील ग्रामीण विकास राज्यमंत्री ग्गन सिंग कुलस्ते आणि मॉईलचे मुख्य व्यवस्थापकीय संचालक मुकुंद पी. चौधरी,यांच्या उपस्थितीत होणार आहे.
स्टील मंत्रालयाचे वरिष्ठ अधिकारी, प्रसारमाध्यमे , सरकारी विभागाचे वरिष्ठ अधिकारी, स्थानिक प्रतिनिधी या कार्यक्रमाला उपस्थित राहणार आहेत. यावेळी कंपनीचे खाणीतील कर्मचारी आणि कामगारही मोठ्या संख्येने उपस्थित राहणार आहेत
स्टील मंत्री रामचंद्र प्रसाद सिंह यांची मॉईलला ही पहिलीच भेट आहे. या प्रसंगी ते तेथील कर्मचाऱ्यांच्या मोठ्या वर्गाला संबोधित करतील आणि दुसऱ्या दिवशी ते बालाघाट खाणीलाही भेट देतील, जी आशियातील सर्वात खोल भूमिगत मॅंगनीज खाण आहे.
पंतप्रधान कार्यालय
आसाममधील गोलपारा येथील 'एचपीसीएल'चा 'एलपीजी बॉटलिंग' प्रकल्प राष्ट्राला समर्पित केल्याबद्दल पंतप्रधानांनी केले कौतुक
नवी दिल्ली, 13 एप्रिल 2023
पंतप्रधान नरेंद्र मोदी यांनी आसाममधील गोलपारा येथील 'एचपीसीएल' म्हणजे हिंदुस्तान पेट्रोलियम कॉर्पोरेशन लिमिटेडचा 'एलपीजी बॉटलिंग' प्रकल्प राष्ट्राला समर्पित केल्याबद्दल कौतुक केले आहे.या प्रकल्पामुळे आसाम,त्रिपुरा व मेघालयमधील ग्राहकांना खूप मदत होईल,असे पंतप्रधानांनी म्हटले आहे.
केंद्रीय पेट्रोलियम आणि नैसर्गिक वायू राज्यमंत्र्यांच्या ट्विट साखळीला प्रतिसाद देताना पंतप्रधान म्हणाले;
"यामुळे आसाम, त्रिपुरा व मेघालयमधील ग्राहकांना खूप मदत होईल."
S.Pophale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रस्ते वाहतूक आणि महामार्ग मंत्रालय
भविष्यकाळ हा ज्ञानाचे संपत्तीत रुपांतर करण्याचा आहे - केंद्रीय मंत्री नितीन गडकरी यांचे मत
नवी दिल्ली, 25 ऑक्टोबर 2021
केंद्रीय रस्ते वाहतूक आणि महामार्ग मंत्री नितीन गडकरी यांनी म्हटले आहे की भविष्यात ज्ञानाचे संपत्तीमध्ये रुपांतर करणे हेच महत्त्वाचे असेल. कन्सल्ट नामक ज्ञानवर्धक ॲप आणि मंचाची सुरुवात करण्याच्या कार्यक्रमात बोलताना गडकरी यांनी अभिनव संशोधन, उद्योजकता, विज्ञान तंत्रज्ञान, संशोधन आणि माहितीच्या रुपांतरणाचे कौशल्य यांचे महत्त्व विषद केले. ते म्हणाले की ज्ञानामुळे जग बदलत आहे आणि प्रशासन तसेच व्यापारी संघटनांमध्ये सहकार्य, समन्वय आणि संपर्क असणे अत्यंत महत्त्वाचे आहे. केंद्रीय मंत्र्यांनी त्यांच्या भाषणात मानवी नातेसंबंधांचे महत्त्व देखील आवर्जून सांगितले आणि ते पुढे म्हणाले या जगात कुणीही परिपूर्ण नसतो आणि प्रत्येकाने सल्ला घेतला पाहिजे, चर्चा केली पाहिजे आणि इतरांच्या अनुभवांपासून नव्या गोष्टी शिकल्या पाहिजेत.
कन्सल्ट ॲप ही अशी पहिली जागतिक सुविधा आहे जिचा उपयोग करून माहिती, उपदेश, सल्ला तसेच मार्गदर्शन हवे असणाऱ्या लोकांना विविध क्षेत्रातील तज्ञांशी संपर्क साधता येईल आणि तत्क्षणी फोन करून प्रत्यक्ष बोलत देखील येईल. या अॅपच्या माध्यमातून उपलब्ध असणाऱ्या प्रत्येक तज्ञाला एन विशिष्ट, विविक्षित पान वितरीत केले जाईल ज्यावर त्या तज्ञाचे कार्य, लेखांच्या तसेच व्हिडिओ ब्लॉगच्या माध्यमातून सादर केलेले असेल. यातून त्यांची बौद्धिक संपदा प्रदर्शित होईल आणि अॅप वापरणाऱ्यांना त्यांच्यात रुची निर्माण होऊन त्यांचे मार्गदर्शन घेण्यासाठी प्रोत्साहन मिळण्यास मदत होईल. कन्सल्ट ॲप ज्ञानविषयक संदर्भ आणि माहितीचे एककेंद्रीकरण यांच्या चौकटीचा वापर करून ज्ञान मागणारे आणि ज्ञान देणारे यांच्यात त्वरित संपर्क प्रस्थापित करून देते.
नीती आयोगाचे मुख्य कार्यकारी अधिकारी अमिताभ कांत, माहिती आणि प्रसारण सचिव अपूर्व चंद्र आणि माजी सचिव राघव चंद्र हे देखील या प्रसंगी उपस्थित होते.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
युवा व्यवहार आणि क्रीडा मंत्रालय
टोकियो ऑलिम्पिक 2020 साठी भारतीय पथकाच्या तयारी / सहभागाचा आढावा घेण्यासाठी केंद्रीय मंत्री अनुराग ठाकूर यांच्या अध्यक्षतेखाली उच्च स्तरीय समितीची बैठक
नवी दिल्ली, 12 जुलै 2021
टोकियो ऑलिम्पिक 2020 साठी भारतीय पथकाच्या तयारी /सहभागाचा आढावा घेण्यासाठी केंद्रीय युवा कल्याण आणि क्रीडा मंत्री अनुराग ठाकूर यांच्या अध्यक्षतेखाली उच्च स्तरीय समितीची सातवी बैठक आज नवी दिल्लीत झाली.केंद्रीय युवा कल्याण आणि क्रीडा राज्य मंत्री निसीथ प्रामाणिक या बैठकीला उपस्थित होते.
टोकियो ऑलिम्पिकसाठी निवड झालेल्या खेळाडूंना जागतिक दर्जाचे प्रशिक्षण आणि सुविधा यासह विविध पैलूंबाबतही या बैठकीत चर्चा झाली.
#Cheer4India अभियान आणि टोकियो ऑलिम्पिकमध्ये सहभागी होणाऱ्या भारतीय चमुला प्रोत्साहन देण्यासाठी पंतप्रधान नरेंद्र मोदी 13 जुलैला संध्याकाळी 5 वाजता त्यांच्याशी संवाद साधणार आहेत. त्यासाठीच्या तयारीबाबतही अनुराग ठाकूर यांनी अधिकाऱ्यांशी चर्चा केली. दूरदर्शन आणि विविध सरकारी सोशल मिडिया प्लाटफॉर्मवर या कार्यक्रमाचे थेट प्रसारण होणार आहे.
G.Chippalkatti/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मत्स्योत्पादन, पशुविकास आणि दुग्धविकास मंत्रालय
प्रधानमंत्री मत्स्य संपदा योजने  अंतर्गत, किनारपट्टीवरील मत्स्यव्यवसाय पुनरुज्जीवित करण्यासाठी कृत्रिम भित्तिका  उभारण्यासाठी मत्स्यव्यवसाय विभागाचे प्रोत्साहन
मत्स्यव्यवसाय विभागाने 10 किनारी राज्यांसाठी एकूण 126 कोटी रुपये गुंतवणुकीच्या 732 कृत्रिम भित्तिका केंद्रांना दिली मंजूरी
नवी दिल्ली, 22 सप्टेंबर 2023
शाश्वत पद्धतींना चालना देण्यासाठी, मत्स्यव्यवसाय विभागाने 10 किनारी राज्यांसाठी एकूण 126 कोटी रुपयांच्या गुंतवणुकीसह 732 कृत्रिम भित्तिका केंद्र मंजूर केले आहेत. केंद्राद्वारे प्रायोजित योजना  प्रधानमंत्री मत्स्य संपदा योजनेचा उप-क्रियाकलाप “एकात्मिक आधुनिक किनारी मासेमारी गावे” अंतर्गत या केंद्रांना मंजूरी दिली आहे.भारतीय मत्स्य सर्वेक्षण  आणि भारतीय कृषी संशोधन परिषद - केंद्रीय सागरी मत्स्य संशोधन संस्था  यांच्या तांत्रिक सहाय्याने हा प्रकल्प राबवला जाणार आहे. सर्व राज्यांनी त्यांची स्थळ निवड प्रक्रिया पूर्ण केली आहे तर केरळ आणि महाराष्ट्र या राज्यांनी कामाच्या अंमलबजावणीसाठी निविदा प्रक्रिया देखील पूर्ण केली आहे. अशा प्रकारे हे सर्व प्रकल्प जानेवारी 2024 पर्यंत पूर्ण होणे अपेक्षित आहे.
एक प्रभावी धोरण म्हणून, किनारपट्टीच्या पाण्यात कृत्रिम भित्तिका निर्माण करणे आणि सर्व किनारपट्टीवरील राज्यांमध्ये सागरी मत्स्य पालन कार्यक्रम हाती घेणे यामुळे किनारपट्टीवरील मत्स्यपालन व्यवसायाचे पुनरुज्जीवन करणे आणि माशांचा साठा पुनर्स्थापित होईल, अशी अपेक्षा आहे.
कृत्रिम भित्तिकांमुळे समुद्री जीवांचे पुनर्वसन आणि/ किंवा नैसर्गिक अधिवास सुधारण्यासाठी, मत्स्य उत्पादकता वाढवण्यासाठी तसेच अधिवास वाढवण्याबरोबरच जलीय संसाधनांचे व्यवस्थापन करण्यासाठी अभियांत्रिकी तंत्रज्ञानातील उपाय म्हणून वापरले जातात. मत्स्यव्यवसाय क्षेत्राच्या शाश्वत आणि जबाबदार विकासाद्वारे नील क्रांती घडवून आणण्याच्या उद्देशाने, आतापर्यंतच्या सर्वाधिक 20,050 कोटी रुपये गुंतवणुकीसह मे 2020 मध्ये प्रधानमंत्री मत्स्य संपदा योजनेचा प्रारंभ करण्यात आला होता. वर्षानुवर्षे, मासेमारीच्या वाढलेल्या प्रमाणामुळे किनारपट्टीवरील मत्स्यव्यवसायातून होणाऱ्या दरडोई उत्पन्नात घट झाली आहे. त्यामुळे मासेमारीचा प्रचंड दबाव, समुद्राच्या तळाशी ट्रॉलिंग केल्यामुळे मासेमारीचे क्षेत्र कमी होणे, किनारपट्टीचा विकास यासारख्या कारणांमुळे देखील उत्पन्नही कमी झाले आहे, परिणामी मच्छीमारांना मासेमारीसाठी खोल समुद्रात जाणे भाग पडत आहे.
S.Bedekar/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
सांख्यिकी आणि कार्यक्रम अंमलबजावणी मंत्रालय
ऑक्टोबर 2019 मधील औद्योगिक उत्पादन निर्देशांक
नवी दिल्ली, 12 डिसेंबर 2019
ऑक्टोबर 2019 मध्ये औद्योगिक उत्पादन निर्देशांक 127.7 राहिला. ऑक्टोबर 2018च्या तुलनेत तो 3.8 टक्के कमी आहे.
खाण क्षेत्राचा निर्देशांक 99.5, निर्मिती क्षेत्राचा निर्देशांक 131.1 आणि वीज क्षेत्राचा निर्देशांक 145.8 राहिला.
B.Gokhale/S.Kakade/D.Rane
(Visitor Counter : 167
कृषी मंत्रालय
शेतकऱ्यांच्या सर्वांगीण विकासासाठी केंद्र सरकार कटिबद्ध - केंद्रीय कृषी आणि शेतकरी कल्याण राज्यमंत्री कैलाश चौधरी
देशातील शेतकऱ्यांच्या सर्वांगीण विकासासाठी केंद्र सरकार कटिबद्ध असून त्यांच्या हिताचे संपूर्ण रक्षण केले जाईल, अशी ग्वाही केंद्रीय कृषी आणि शेतकरी कल्याण राज्यमंत्री कैलास चौधरी यांनी पुन्हा एकदा दिली.
चौधरी आज राजस्थानच्या बाडमेर जिल्ह्यात पत्रकार परिषदेला संबोधित करत होते. केंद्र सरकार आणि पंतप्रधान नरेंद्र मोदी यांच्या नेतृत्वाखाली "प्रधानमंत्री पीक विमा योजना" देशातील कोट्यवधी शेतकऱ्यांना सुरक्षा कवच देण्यासाठी कार्यरत आहे, असे चौधरी यांनी सांगितले.
कमी विमा दाव्यांमुळे शेतकऱ्यांमध्ये असंतोष निर्माण होण्याची शक्यता आहे असे चौधरी यांनी सांगितले. या परिस्थितीचा सामना करण्यासाठी जी आवश्यक कार्यवाही आहे त्यासाठी थोडा वेळ लागेल, कारण याबाबत राज्य सरकारे आणि कंपन्यांशी सल्लामसलत करणे आवश्यक आहे असे चौधरी यांनी सांगितले.
केंद्र सरकारने सर्व विमा कंपन्यांना 6 जानेवारी 2023 रोजी एक पत्र पाठवले आहे. कोणत्याही शेतकऱ्याच्या सर्व अर्जांचे दावे वेगळे न काढता ते एकत्रितपणे मोजले जावेत, जेणेकरून शेतकरी सहज आणि एकाच वेळी त्याला एकूण किती मदत मिळणार आहे हे समजून घेऊ शकेल, अशा सूचना या पत्राद्वारे केल्या असल्याचे चौधरी यांनी सांगितले.
महाराष्ट्राचे उदाहरण देताना केंद्रीय मंत्री म्हणाले की, किमान दाव्याच्या रकमेबाबत महाराष्ट्र सरकारने धोरण आखले असून, त्यामध्ये दाव्याची रक्कम 1000 रुपयांपेक्षा कमी असल्यास उर्वरित रक्कम राज्य सरकार भरते आणि शेतकऱ्याला किमान 1000 रुपये दिले जातात. राजस्थानसह इतर राज्यांमध्ये ही तरतूद नाही, त्यामुळे यासंदर्भात सर्व राज्यांशी चर्चा करून शेतकऱ्यांच्या हितासाठी केंद्र सरकार लवकरच धोरणात्मक निर्णय घेणार आहे, असे त्यांनी सांगितले.
अर्थ मंत्रालय
निर्मला सीतारामन यांनी गिफ्ट सिटी , गांधीनगर येथे जीआयएफटी -आयएफएससीच्या पहिल्या भेटीदरम्यान वृद्धी आणि विकासावर चर्चा केली
अर्थमंत्र्यांनी आयएफएससीए साठी 500 कोटींहून अधिक खर्चाच्या 3 महत्त्वाच्या प्रकल्पांना मंजुरी दिल्याची घोषणा केली
नवी दिल्ली, 20 नोव्हेंबर 2021
केंद्रीय अर्थ आणि कंपनी व्यवहार मंत्री निर्मला सीतारामन यांच्या नेतृत्वाखाली दोन अर्थ राज्यमंत्री आणि अर्थ मंत्रालय आणि कंपनी व्यवहार मंत्रालयाच्या सचिवांच्या प्रतिनिधिमंडळाने आज गिफ्ट सिटीला भेट दिली. शिष्टमंडळाने गिफ्ट सिटी, गांधीनगर येथे भारताच्या पहिल्या आंतरराष्ट्रीय वित्तीय सेवा केंद्राच्या  विकास आणि वृद्धीच्या मुद्यांवर चर्चा केली.
भांडवली बाजार आणि बँकिंग आणि विमा यावरील दोन परस्परसंवादी सत्रे समांतरपणे संबंधित सचिवांच्या अध्यक्षतेखालील गटांमध्ये आयोजित करण्यात आली होती. कार्यक्रमादरम्यान गिफ्ट सिटीचे व्यवस्थापकीय संचालक आणि मुख्य कार्यकारी अधिकारी आणि त्यानंतर आयएफसीएसएच्या अध्यक्षांनी सादरीकरण केले. सादरीकरणांमध्ये जीआयएफटी-आयएफएससीच्या प्रवासातील सर्व पैलू म्हणजे पंतप्रधान नरेंद्र मोदी यांची प्रारंभिक संकल्पना , त्यानंतरची प्रगती आणि जीआयएफटीचा दर्जा आणखी उंचावण्याचा मार्ग या सर्व बाबींचा समावेश करण्यात आला आहे. त्यानंतर, जीआयएफटी -आयएफएससीमधील वाढीच्या संधींबाबत खुली चर्चा आयोजित करण्यात आली होती, ज्यात अर्थमंत्र्यांनी भाग घेतला आणि उपाय शोधून पुढे वाटचाल करण्याच्या गरजेवर भर देण्यात आला.
निर्मला सीतारामन यांनी या कार्यक्रमादरम्यान जाहीर केले की आर्थिक व्यवहार विभागाने गेल्या आठवड्यात आंतरराष्ट्रीय वित्तीय सेवा केंद्र प्राधिकरण  च्या तीन प्रमुख प्रस्तावांना मंजुरी दिली आहे. पहिला प्रस्ताव होता IFSCA च्या मुख्यालयाच्या इमारतीसाठी 200 कोटी रुपयांचा, ज्यात 100 कोटी रुपये अनुदान अनुदान म्हणून आणि उर्वरित 100 कोटी रुपये सरकारकडून कर्ज म्हणून देण्यात येणार आहेत. दुसरा प्रस्ताव होता IFSCA च्या आयटी पायाभूत सुविधांच्या विकासासाठी 269.05 कोटी रुपये आणि तिसरा IFSCA फिनतेक योजनेसाठी 45.75 कोटी रुपयांचा होता.
गिफ्ट सिटी येथे जीआयएफटी -आयएफएससीच्या माध्यमातून भारताला जागतिक आर्थिक प्रवेशद्वार बनवण्याचा केंद्र सरकारचा प्रयत्न असल्याचे अर्थमंत्र्यांनी सांगितले.
सीतारामन यांनी गिफ्ट सिटीलाही भेट दिली आणि त्यांच्या वैशिष्ट्यांची झलक त्यांना देण्यात आली. अर्थमंत्र्यांनी ऑटोमेटेड वेस्ट कलेक्शन सिस्टम , अंडरग्राउंड युटिलिटी टनेल, बुलियन व्हॉल्टिंग सुविधा तसेच इंडिया आयएनएक्सला भेट दिली. . भारतात सोन्याची मागणी जास्त असल्यामुळे जीआयएफटी -आयएफएससी येथे प्रस्तावित आंतरराष्ट्रीय बुलियन एक्सचेंजबाबत NSE IFSC, India INX आणि IFSCA कडून इंडिया आयएनएक्स येथे सीतारामन यांना सादरीकरण करण्यात आले.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
दूरसंचार आणि माहिती तंत्रज्ञान मंत्रालय
एनडीसीपी-2018 चा मसुदा सार्वजनिक सूचनांसाठी उपलब्ध
नवी दिल्ली, 25 मे 2018
नॅशनल डिजिटल कम्युनिकेशन्स पॉलिसी -2018 चा मसुदा सार्वजनिक सूचनांसाठी उपलब्ध असून सर्वसामान्य नागरिकांना त्यासंदर्भातील सूचना सादर करता येतील. माय गव्ह पोर्टलवर https://innovate.mygov.in/draft-ndcp-2018/ येथे हा मसुदा उपलब्ध असून 1 जून 2018 पर्यंत सर्वसामान्य नागरिक आणि भागधारक आपल्या सूचना सादर करू शकतील.
या मसुद्यासंदर्भात सूचना पाठवण्याची मुदत आज संपत होती. मात्र, ती वाढवण्याची सूचना काही भागधारकांनी दूरसंवाद विभागाला केली होती, त्यानुसार ही मुदतवाढ देण्यात आली.
N.Sapre/M.Pange/P.Kor
(Visitor Counter : 85
आरोग्य आणि कुटुंब कल्याण मंत्रालय
कोविड-19 विषयक ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 176.19 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 1,64,522 आहे
उपचाराधीन रुग्णांचे प्रमाण 0.38% आहे
रुग्ण बरे होण्याचा दर सध्या 98.42% आहे.
गेल्या 24 तासात 31,377 रुग्ण बरे, त्यामुळे बरे झालेल्या एकूण रुग्णसंख्या वाढून 4,21,89,887 वर
गेल्या 24 तासात 15,102 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 76.24 कोटी चाचण्या करण्यात आल्या. गेल्या 24 तासात 11,83,438 चाचण्या करण्यात आल्या
संरक्षण मंत्रालय
मंजुला  या 250 माणसांची क्षमता असलेल्या सातवी फेरी क्राफ्ट नौका नौदलाच्या सेवेत रूजू
नवी दिल्ली, 23 नोव्हेंबर 2022
पश्चिम बंगालचे परिवहन मुख्य सचिव बिनोद कुमार यांनी आज सातव्या फेरी क्राफ्ट मंजुला  या 250 माणसांची क्षमता असलेल्या नौकेचे आज जलावतरण केले. कोलकात्याचे युद्धनौका उत्पादन अधीक्षक कमोडोर इंद्रजित दासगुप्ता यांच्या उपस्थितीत शालिमार वर्क्स लिमिटेड येथे हा कार्यक्रम झाला. मंजुलातील सर्व प्रमुख आणि साहाय्यकारी, पूरक उपकरणे/ प्रणाली देशातील उत्पादकांनी तयार केल्या आहेत. त्यामुळे ही नौका संरक्षण मंत्रालयाच्या मेक इन इंडिया उपक्रमाची एक अभिमानास्पद निर्मिती ठरली आहे.
केंद्र सरकारच्या आत्मनिर्भर भारताच्या उपक्रमाचा एक भाग म्हणून अशा प्रकारच्या सात नौकांचे बांधकाम आणि वितरण शालिमार कंपनीने पूर्ण केले. सात पैकी सहा फेरी क्राफ्ट या आधीचं पोर्ट ब्लेअर, विशाखापट्टणम आणि मुंबई बंदरांवर सेवेत दाखल झाल्या आहेत. त्यांची निर्मिती 25 वर्षांचा सेवाकाल देता येईल अशी केली आहे. मंजुला सेवेत दाखल झाल्यामुळे भारतीय नौदलाच्या ऑपरेशनल आणि लॉजिस्टिक्स गरजा भागविण्यासाठी चालना आणि प्रोत्साहन मिळणार आहे.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
श्रम आणि रोजगार मंत्रालय
“श्रमेव जयते” या मंत्रानुसार सरकार कामगारांच्या हितासाठी कटिबद्ध : पंतप्रधान
नवी दिल्ली, 30 डिसेंबर 2020
कामगार व रोजगार राज्यमंत्री श्री.संतोषकुमार गंगवार यांनी आज झालेल्या कार्यक्रमात कामगार मंडळाच्या शताब्दी वर्ष सोहळ्यानिमित्त कामगार मंडळावर विशेष मुद्रांक प्रसिद्ध केला. टपाल कार्यालयाचे महासंचालक विनीत पांडे देखील यावेळी उपस्थित होते.
पंतप्रधान नरेंद्र मोदी यांनी यावेळी कामगार मंडळाला विशेष संदेश दिला. आपल्या संदेशामध्ये पंतप्रधानांनी मंडळाच्या शताब्दी वर्षात विशेष मुद्रांक प्रसिद्ध केल्याबद्दल त्यांचे अभिनंदन करतांना सांगितले की गेल्या शंभर वर्षांपासून मंडळाने मोठ्या निष्ठेने आणि समर्पणाने कामगार, मूल्य आणि रोजगाराचे जतन केले आहे. “श्रमेव जयते” या मंत्राच्या भावनेचे पालन करीत कामगारांच्या कल्याणासाठी कटिबद्ध असलेल्या सरकारने कामगारांसाठी सतत आणि एकात्मिक पावले उचलली आहेत, असे देखील या संदेशात म्हंटले आहे.
तीन ऐतिहासिक कामगार कायदे केवळ कष्टकरी कामगारांच्या हिताचेच संरक्षण करणार नाहीत तर उत्पादकता वाढीसाठी उच्च स्तरावर आधार देतील असेही मत पंतप्रधानांनी व्यक्त केले. पंतप्रधानांनी आपल्या संदेशात असेही सांगितले की, कामगार व कामगारांच्या विश्वासार्ह आकडेवारीची उपलब्धता प्रभावी धोरण तयार करण्यासाठी आणि कामगारांच्या कल्याणासाठी नियोजन करण्यासाठी आवश्यक आहे. विविध क्षेत्रातील डेटाचे महत्त्व आणि त्याचा वाढता वापर लक्षात घेता कामगार आणि रोजगाराच्या क्षेत्रात चांगले धोरण तयार करण्यासाठी मंडळाचा डेटा उत्पादनाचा समृद्ध वारसा संपूर्णपणे वापरला जाणे आवश्यक आहे. तसेच डेटा संकलन, विश्लेषण आणि प्रसार या क्षेत्रात अत्याधुनिक तंत्रज्ञानाचा वापर करून मंडळ आपल्या कार्यात सुधरणा करेल, असा ठाम विश्वास त्यांनी व्यक्त केला. पंतप्रधानांनी मंडळाच्या भविष्यातील सर्व प्रयत्नांसाठी शुभेच्छा दिल्या.M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120